b'\n_START_ARTICLE_\nJacobo Sanz Ovejero\n_START_SECTION_\nUra\n_START_PARAGRAPH_\nJacobo on Real Valladolidin junioriakatemian kasvatti. Ennen siirtymist\xc3\xa4\xc3\xa4n edustusjoukkueeseen, h\xc3\xa4n pelasi kaudet 2003\xe2\x80\x932004 ja 2004\xe2\x80\x932005 lainalla. Palatessaan Valladolidiin, joukkue pelasi maan toiseksi korkeimmalla sarjatasolla. H\xc3\xa4n joutui kuitenkin tyytym\xc3\xa4\xc3\xa4n joukkueessa kolmosvahdin rooliin._NEWLINE_Kauden 2007\xe2\x80\x932008 h\xc3\xa4n pelasi Numanciassa. Otteluita kertyi kauden aikana yhteens\xc3\xa4 32 kappaletta. Numancia voitti Segunda Divisi\xc3\xb3nin ja nousi kolmen kauden tauon j\xc3\xa4lkeen p\xc3\xa4\xc3\xa4sarjaan. Jacobolla oli kahden vuoden sopimus Numancian kanssa, joka kuitenkin sis\xc3\xa4lsi Valladolidin takaisinosto-oikeuden._NEWLINE_Hein\xc3\xa4kuussa 2008 Jacobo palasi Valladolidiin ja teki kolmivuotisen sopimuksen joukkueen kanssa. Kauden 2008\xe2\x80\x932009 aikana madridilaisseura Getafe k\xc3\xa4rsi maalivahtipulasta, kun joukkueen molemmat maalivahdit Roberto Abbondanzieri ja Oscar Ustari olivat loukkaantuneina. N\xc3\xa4in Jacobo siirtyi kauden loppuun asti kest\xc3\xa4v\xc3\xa4ll\xc3\xa4 sopimuksella Getafeen. 14. syyskuuta 2008 h\xc3\xa4n pelasi ensimm\xc3\xa4isen ottelunsa Real Betisi\xc3\xa4 vastaan._NEWLINE_Tammikuussa 2009 Abbondanzieri palasi Argentiinaan ja niin Jacobo nousi j\xc3\xa4lleen joukkueen ykk\xc3\xb6smaalivahdiksi.'